13-årige Dan Jensen har fået diagnoserne ADHD og atypisk autisme. Forældrene har kæmpet i 7 år for at få stillet de diagnoser. Kampen med myndighederne fortsætter, selv efter at diagnoserne er stillet.

Sigrid og Erik Jensen har altid vidst at deres søn har problemer. - Vi har altid fået at vide at der er noget galt med Dan, men ingen har rigtig taget ansvaret og stillet den rigtige diagnose, siger Sigrid Trier Jensen. Først efter en kamp med deres børnelæger og et års ventetid efter en tid på børnepsykiatrisk afdeling. Fik familien afklaring på hvad Dan egentlig fejlede. Nu går Dan i specialklasse i Arden, alligevel skal familien hvert år kæmpe med Mariagerfjord Kommune om den hjælp, som familien har ret tid. - Det er som om at kommunen vender hver 25-øre selvom alle godt ved, hvad der er det bedste for Dan. Det er træls og frustrerende. Jeg tror faktisk at mange af vores ligestillede knækker halsen på den modstand, siger Erik Jensen til TV2/NORD. Og familier som Jensens i Øster Hurup er der nok af. I øjeblikket venter 235 familiene alene på at få stillet en diagnose på børnepsykiatrisk afdeling i Aalborg. På nuværende tidspunkt af 2008, er der allerede 50 flere henviste børn til afdelingen, end der var i hele 2006. Mariagerfjord Kommunes andel er steget med 18 procent. - Vi gør det, når der er behov og når vi har et ønske om et par andre øjne end vores egne på de enkelte tilfælde, siger Jørgen Ole Laier, Ledende psykolog, PPR i Mariagerfjord Kommune. Familien i Øster Hurup har efter års kamp fået en nogenlunde dagligdag, men 5 år ude i fremtiden lurer frygten. - Den dag han bliver 18 år, så er der ikke rigtig nogen der tager varer på ham udover os, og rettighederne svinder også ind, så den fremtid skræmmer mig sommetider, siger Erik Jensen.